# Catherine Clarke (acadèmica)

Catherine Clarke (segle XX) és catedràtica del Departament d'Història de les Persones, els Espais i les Comunitats a l'Institut de Recerca Històrica de l'Escola d'Estudis Avançats de la Universitat de Londres. És medievalista i ha publicat sobre temes com el poder, l'espai i la identitat a la Gran Bretanya medieval.

## Educació

Clarke es va doctorar l'any 2003 al Departament d'Anglès del King's College de Londres. La seva tesi doctoral es titula The Locus Amoenus in Old English: Guthlac A and its Cultural Context.

## Carrera

Clarke va treballar com a professora a la Universitat de Swansea i a la Universitat d'Oxford. El 2012 se li va atorgar una càtedra personal al Departament d'Anglès de la Universitat de Southampton, on continua sent professora. Va ser nomenada presidenta de l'Institut de Recerca Històrica de la Universitat de Londres el 2019. És també Directora del Victoria County History, un projecte nacional fundat el 1899 per escriure la història dels comtats anglesos.
Clarke ha liderat importants projectes finançats pel Consell de Recerca d'Arts i Humanitats Britànic sobre l'espai medieval i la seva interpretació, com ara "City Witness: Place and Perspective in Medieval Swansea". El seu projecte "The St Thomas Way" va desenvolupar una nova ruta patrimonial de Swansea a Hereford, inspirada en el pelegrinatge medieval.
L'any 2016 Clarke va encarregar-se de fer la conferència Denys Hay a la Universitat d'Edimburg, que es va titular "Place machines: memory, imagination and the medieval city". És directora de CARMEN: The Worldwide Medieval Network i coordinadora del programa d'estudis anglosaxons al congrés anual Leeds International Medieval Congress. Prèviament va gaudir d'una beca de visita a la Lilly Library de la Universitat d'Indiana a Bloomington.
Clarke ha col·laborat amb mitjans de comunicació britànics com The Conversation i Channel Four.

## Bibliografia

* The St Thomas Way and the Medieval March of Wales: Exploring Place, Heritage, Pilgrimage, editat per Catherine Clarke (ARC Humanities Press, 2020)
* Medieval Cityscapes Today, editat per Catherine Clarke (ARC Humanities Press, 2019)
* Writing Power in Anglo-Saxon England: Texts, Hierarchies, Economies (Woodbridge: Boydell Press, 2012)
* Mapping the Medieval City: Space, Place and Identity in Chester c.1200–1600 (Cardiff: University of Wales Press, 2011)
* Literary Landscapes and the Idea of England, 700–1400 (Cambridge: DS Brewer, 2006)

## Referències

* ↑ «The Locus Amoenus in Old English : Guthlac A and its cultural context». librarysearch.kcl.ac.uk. Arxivat de l'original el 2020-07-09. [Consulta: 3 octubre 2019].
* ↑ «Professor Catherine Clarke | English | University of Southampton» (en anglès). www.southampton.ac.uk. [Consulta: 3 octubre 2019].
* ↑ «Catherine Clarke» (en anglès). Institute of Historical Research. [Consulta: 24 gener 2020].
* ↑ «Medieval specialist Catherine Clarke to lead new IHR research centre» (en anglès). University of London. Arxivat de l'original el 2019-10-03. [Consulta: 3 octubre 2019].
* ↑ «About Victoria County History» (en anglès). Institute of Historical Research. [Consulta: 24 gener 2020].
* ↑ «City Witness». www.medievalswansea.ac.uk. [Consulta: 3 octubre 2019].
* ↑ «The St Thomas Way». thomasway.ac.uk. [Consulta: 3 octubre 2019].
* ↑ «Denys Hay Lecture 2016» (en anglès). The University of Edinburgh. [Consulta: 3 octubre 2019].
* ↑ «Catherine Clarke» (en anglès). The Conversation. [Consulta: 3 octubre 2019].
* ↑ «Prof. Catherine M. Clarke» (en anglès). Emotions: Engines of History, 11-03-2018. [Consulta: 3 octubre 2019].
* ↑ Clarke, Catherine. «Catherine Clarke» (en anglès). The Conversation. [Consulta: 3 octubre 2019].

## Enllaços externs

* Perfil al Institute of Historical Research (en anglès)
* Perfil al National Co-ordinating Centre for Public Engagement (anglès)